ყაზახეთის ეროვნული ეკონომიკის სამინისტრო
  ყაზახეთის რესპუბლიკის ეროვნული ეკონომიკის სამინისტრო, ( ყაზახ. Қазақстан Республикасы Ұлттық экономика министрлігі) — ყაზახეთის რესპუბლიკის ცენტრალური აღმასრულებელი ორგანო, რომელიც ხელმძღვანელობს სტრატეგიული დაგეგმვის, საგადასახადო და საბიუჯეტო პოლიტიკის, ასევე საბაჟო, სახელმწიფო და სახელმწიფოს მიერ გარანტირებული სესხებისა და საგადასახადო პოლიტიკის, საჯარო და კერძო პარტნიორობის, საჯარო საინვესტიციო პროექტების, კონკურენციის დაცვის და მონოპოლისტური საქმიანობის შეზღუდვის, ბუნებრივი მონოპოლიების და რეგულირებადი ბაზრებს, საერთაშორისო ეკონომიკური და ფინანსური ურთიერთობების სფეროებს. სამინისტრო ასევე პასუხისმგებელია საერთაშორისო ეკონომიკური ინტეგრაციის რეგულირებაზე, საგარეო სავაჭრო საქმიანობის დარეგულირებასა და განვითარებაზე, სახელმწიფო აქტივების მართვაზე, მათ შორის, კორპორატიული მართვის ხარისხის ამაღლებაზე, საჯარო მმართველობის სისტემის განვითარებაზე, სახელმწიფო პოლიტიკის შემუშავებაზე საჯარო სერვისების მიწოდებაში, სამობილიზაციო მომზადებასა და მობილიზაციაზე, მოსახლეობის მიგრაციაზე, სახელმწიფოს მატერიალურ რეზერვებზე. 2013 წლის 16 იანვარს ეკონომიკური განვითარებისა და ვაჭრობის სამინისტრო, ყაზახეთის რესპუბლიკის პრეზიდენტის ბრძანებულებით „ყაზახეთის რესპუბლიკის სახელმწიფო მმართველობის სისტემის შემდგომი გაუმჯობესების შესახებ“, გადაკეთდა ეკონომიკის და ყაზახეთის რესპუბლიკის ბიუჯეტის დაგეგმვის სამინისტროდ. 2014 წლის 6 აგვისტოს, რეორგანიზაციის დროს, ეროვნული ეკონომიკის სამინისტრომ ჩაანაცვლა ყაზახეთის ეკონომიკისა და ბიუჯეტის დაგეგმვის და ყაზახეთის რეგიონული განვითარების სამინისტროები, ასევე შეითავსა მასთან დაკავშირებული რეორგანიზაციული უწყებების ფუნქციები, რომლებიც უკავშირდება სტატისტიკას, ბუნებრივი მონოპოლიების რეგულირებას, კონკურენციის და მომხმარებელთა უფლებების დაცვას.